สรุปภาวะตลาดต่างประเทศ ประจำวันที่ 22 ส.ค. 2562
สรุปภาวะตลาดต่างประเทศ ประจำวันที่ 22 ส.ค. 2562
สรุปภาวะตลาดต่างประเทศ ประจำวันที่ 22 ส.ค. 2562
23 ส.ค. 2562

ดัชนีเฉลี่ยอุตสาหกรรมดาวโจนส์ปิดบวกเมื่อคืนนี้ (22 ส.ค.) โดยได้แรงหนุนจากหุ้นโบอิ้งที่พุ่งขึ้นกว่า 4% หลังจากนักวิเคราะห์คาดการณ์ว่าสำนักงานบริหารการบินแห่งชาติสหรัฐ (FAA) จะอนุญาตให้โบอิ้งนำเครื่องบิน 737 MAX ขึ้นบินอีกครั้ง อย่างไรก็ดี ดัชนี S&amp;P500 และ Nasdaq ปิดในแดนลบ หลังจากไอเอชเอส มาร์กิตรายงานว่า ภาคการผลิตของสหรัฐอยู่ในภาวะหดตัวเป็นครั้งแรกในรอบเกือบ 10 ปี ขณะที่นักลงทุนจับตานายเจอโรม พาวเวล ประธานธนาคารกลางสหรัฐ (เฟด) ซึ่งมีกำหนดกล่าวสุนทรพจน์ในการประชุมเศรษฐกิจประจำปีของเฟดที่เมืองแจ็กสัน โฮล ในวันนี้
ดัชนีเฉลี่ยอุตสาหกรรมดาวโจนส์ปิดที่ 26,252.24 จุด เพิ่มขึ้น 49.51 จุด หรือ +0.19% ขณะที่ดัชนี S&amp;P500 ปิดที่ 2,922.95 จุด ลดลง 1.48 จุด หรือ -0.05% และดัชนี Nasdaq ปิดที่ 7,991.39 จุด ลดลง 28.82 จุด หรือ -0.36%
 
ตลาดหุ้นยุโรปปิดปรับตัวลงเมื่อคืนนี้ (22 ส.ค.) เนื่องจากนักลงทุนผิดหวังที่รายงานการประชุมของธนาคารกลางสหรัฐ (เฟด) ไม่ได้ส่งสัญญาณถึงการปรับลดอัตราดอกเบี้ยเพิ่มเติม และเจ้าหน้าที่เฟด 2 รายยังได้ออกมาแสดงความเห็นคัดค้านการปรับลดอัตราดอกเบี้ยลงอีก
ดัชนี Stoxx Europe 600 ลดลง 0.40% ปิดที่ 374.29 จุด
ดัชนี CAC-40 ตลาดหุ้นฝรั่งเศสปิดที่ 5,388.25 จุด ลดลง 47.22 จุด หรือ -0.87%, ดัชนี DAX ตลาดหุ้นเยอรมันปิดที่ 11,747.04 จุด ลดลง 55.81 จุด หรือ -0.47% และ ดัชนี FTSE 100 ตลาดหุ้นลอนดอนปิดที่ 7,128.18 จุด ลดลง 75.79 จุด หรือ -1.05%
 
ตลาดหุ้นลอนดอนปิดลดลงเมื่อคืนนี้ (22 ส.ค.) เนื่องจากนักลงทุนผิดหวังที่รายงานการประชุมของธนาคารกลางสหรัฐ (เฟด) ไม่ได้ส่งสัญญาณเพิ่มเติมเกี่ยวกับการปรับลดอัตราดอกเบี้ยลงอีก ขณะที่หุ้นกลุ่มส่งออกถูกกดดันจากการที่เงินปอนด์แข็งค่าขึ้น
ดัชนี FTSE 100 ตลาดหุ้นลอนดอนปิดที่ 7,128.18 จุด ลดลง 75.79 จุด หรือ -1.05%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (22 ส.ค.) เนื่องจากนักลงทุนยังคงกังวลว่า การชะลอตัวของเศรษฐกิจโลกอาจส่งผลกระทบต่อความต้องการใช้น้ำมัน นอกจากนี้ ตลาดยังได้รับแรงกดดันหลังจากดีเอ็นบี มาร์เก็ตส์ วาณิชธนกิจรายใหญ่ของนอร์เวย์ ได้ปรับลดคาดการณ์ความต้องการน้ำมันในตลาดโลกปี 2562
สัญญาน้ำมันดิบ WTI ส่งมอบเดือนต.ค. ลดลง 33 เซนต์ หรือ 0.6% ปิดที่ 55.35 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. ลดลง 38 เซนต์ หรือ 0.6% ปิดที่ 59.92 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (22 ส.ค.) ขณะที่นักลงทุนระมัดระวังการซื้อขายก่อนที่นายเจอโรม พาวเวล ประธานธนาคารกลางสหรัฐ (เฟด) จะขึ้นกล่าวสุนทรพจน์ในการประชุมเศรษฐกิจประจำปีของเฟดที่เมืองแจ็กสัน โฮล ในวันนี้ เพื่อหาสัญญาณเกี่ยวกับทิศทางอัตราดอกเบี้ย
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 7.20 ดอลลาร์ หรือ 0.5% ปิดที่ 1,508.50 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 11.1 เซนต์ หรือ 0.65% ปิดที่ 17.04 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 3.8 ดอลลาร์ หรือ 0.44% ปิดที่ 861.90 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 19.70 ดอลลาร์ หรือ 1.3% ปิดที่ 1,485.20 ดอลลาร์/ออนซ์
 
เงินปอนด์ดีดตัวขึ้นเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (22 ส.ค.) เนื่องจากนักลงทุนคลายความกังวลเกี่ยวกับสถานการณ์ที่อังกฤษจะแยกตัวออกจากสหภาพยุโรปแบบไร้ข้อตกลง (No Deal Brexit) หลังจากนางอังเกลา แมร์เคิล นายกรัฐมนตรีเยอรมนี ได้แสดงมุมมองในด้านบวกเกี่ยวกับการเจรจา Brexit กับนายกรัฐมนตรีอังกฤษ
เงินปอนด์แข็งค่าเมื่อเทียบกับดอลลาร์สหรัฐ ที่ระดับ 1.2257 ดอลลาร์ จากระดับ 1.2123 ดอลลาร์ ขณะที่ดอลลาร์ออสเตรเลียอ่อนค่าลงสู่ระดับ 0.6757 ดอลลาร์สหรัฐ จากระดับ 0.6781 ดอลลาร์สหรัฐ ส่วนค่าเงินยูโรทรงตัวที่ระดับ 1.1085 ดอลลาร์
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 106.41 เยน จากระดับ 106.60 เยน แต่แข็งค่าขึ้นเมื่อเทียบกับฟรังก์สวิส ที่ระดับ 0.9836 ฟรังก์ จากระดับ 0.9824 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3299 ดอลลาร์แคนาดา จากระดับ  1.3291 ดอลลาร์แคนาดา
 